Walter Raleigh

See artikkel räägib Inglise riigitegelasest, sõjaväelasest, kirjanikust ja meresõitjast. Teiste tähenduste kohta vaata lehekülge Walter Raleigh (täpsustus). Sir Walter Raleigh (u 1553 – 29. oktoober 1618) oli Inglise riigimees, sõjaväelane, kirjanik ja maadeavastaja. Ta on üks Elizabethi ajastu nimekamaid kujusid, mängis Põhja-Ameerika koloniseerimises juhtrolli, surus maha mässu Iirimaal, aitas kaitsta Inglismaad Võitmatu Armaada eest ning pidas Elizabeth I alluvuses mitmeid ameteid. Raleigh sündis Devoni krahvkonnas protestantidest maaomanike peres. Ta oli Humphrey Gilberti noorem poolvend ja Richard Grenville'i nõbu. Tema noorusaja kohta pole palju teada, teismelisena osales ta Prantsusmaal hugenotisõdades. 20. eluaastates aitas ta maha suruda Iirimaa koloniseerimise tõttu puhkenud mässu ning osales ka Smerwicki piiramisel. Hiljem sai temast Iirimaal maaomanik ning Ida-Munsteris asuva Youghali linnapea (tema maja Youghalis on siiani säilinud). Ta sai kuninganna Elizabeth I-ga hästi läbi ning 1585. aastal löödi ta rüütliks. Raleigh sai kuningliku loa avastada Ameerikas Virginiat, sellest algas tempokam Inglismaa Põhja-Ameerika koloniseerimine. 1591. aastal abiellus ta salaja kuninganna õuedaami Elizabeth Throckmortoniga, mille eest nad mõlemad Towerisse vangistati. Pärast vangist vabanemist elas paar Raleigh' maal Sherborne'is Dorsetis. 1594. aastal kuulis ta, et Lõuna-Ameerikas pidavat asuma kullast linn, ning asus seda otsima. Ta avaldas oma otsingutest liialdatud memuaare, mis aitasid kaasa nn El Dorado legendi tekkimisele. Pärast Elizabeth I surma 1603. aastal sattus Raleigh taas Toweri vanglasse, kuna tema vastu umbusklik kuningas James I süüdistas teda Main Ploti vandenõus osalemises. Ta vabanes 1616. aastal ning seilas uuesti El Doradot otsima. Ekspeditsiooni ajal ründasid tema mehed hispaanlasi, mis oli vastuolus nii tema vabastustingimustega kui ka 1604. aasta rahulepinguga. Raleigh naasis kodumaale, kus ta Hispaaniaga suhete soojendamiseks kinni peeti ja hukati. Virginia koloonia kuberneride loend Adamson, J.H. and Folland, H. F. Shepherd of the Ocean, 1969. Beer, Anna. Sir Walter Raleigh and his readers in the Seventeenth Century (Springer, 1997). Beer, Anna. Patriot or Traitor: The Life and Death of Sir Walter Ralegh (Oneworld, 2018). Bevan, Bryan. The Great Seamen of Elizabeth I (Robert Hale, 1971). Hiscock, Andrew. "Walter Ralegh and the Arts of Memory." Literature Compass 4.4 (2007): 1030–1058. Dwyer, Jack. Dorset Pioneers The History Press, 2009. ISBN 978-0-7524-5346-0 Gallay, Alan. Walter Ralegh: Architect of Empire (2019), a major scholarly biography excerpt Holmes, John. "The Guiana Projects: Imperial and Colonial Ideologies in Ralegh and Purchas." Literature & History 14.2 (2005): 1–13. Lawson-Peebles, Robert. "The many faces of Sir Walter Ralegh" History Today 48.3 (1998): 17+. Lewis, C. S. English Literature in the Sixteenth Century Excluding Drama, (1954). Lyons, Mathew. The Favourite: Ralegh and His Queen (Hachette UK, 2011). Lyons, Mathew. "Cloaked in Mystery." History Today (2012) 62.7 pp 72–72 Pemberton, Henry (Author); Carroll Smyth (Editor), Susan L. Pemberton (Contributor) Shakespeare And Sir Walter Raleigh: Including Also Several Essays Previously Published In The New Shakspeareana, Kessinger Publishing, LLC; 264 pages, 2007. ISBN 978-0548312483 Ralegh, Sir Walter, and Michael Rudick. "The Poems of Sir Walter Ralegh: A Historical Edition." (Arizona Center for Medieval and Renaissance Studies/Renaissance English Text Society, 1999). Stebbing, William: Sir Walter Ralegh Oxford, 1899 Project Gutenberg eText Tytler, Patrick Fraser (1848). Life of Sir Walter Raleigh, Founded on Authentic and Original Documents. London: T. Nelson and Sons (avaldatud 1853). Vaadatud 17. augustil 2008.